දුමෙන් වැහුණු දුම්බර මිටියාවතේ ඔබ මොබ සැරිසරන්නට වගේම අසිරි සරිය විඳ ගන්නට දින කිහිපයකින් නම් කළ නොහැකිය. මන්ද හෙක්ටයාර ගණනාවකින් පිරුණු මෙම වන ලැහැබ තුළ කඳු හෙල්, දිය ඇළි ගංගා, උමං වගේම පතන, තැනිතලා ගණනාවක් පිරී ඇති හෙයිනි. සමස්ත රක්ෂිතයෙන්ම උපදින දියවර විවිධ දිශාවලට ගලමින් අවසානයේ හෙලයේ ප්‍රධාන පෝෂකය වන මහවැලියට එකතු වන්නේ දුම්බරින් ලැබෙන මහ ජල කඳක් ලෙසිනි. මහනුවර දිස්ත්‍රික්කයේ ප්‍රධානතම පිවිසුම් මාර්ගය වන්නේ හුන්නස්ගරිය හරහා වැටී ඇති ලූල්වත්ත මාර්ගය වන අතර එහි ඇති ඉසව් සොයා අපි මෙලෙස චාරිකාවේ යෙදුණෙමු. මහනුවර දිස්ත්‍රික්කයට අදාළ නිල පිවිසුම් මාර්ගය වනුයේ හුන්නස්ගිරිය හරහා ඇති පිවිසුමයි. එහ හුන්නස්රිගියේ සිට නවනගල ග්‍රාමය හා ලූල්වත්ත ග්‍රාමය හරහා ගමන් කරමින් අට්ටාලමාට්ටුව නොහොත් කොබෙට් කපොල්ල වෙත ළඟා වී මීමුරේ දක්වා ගමන් කරයි.
කොබෙට් කපොල්ල හදුන්වන වෙනත් නමක් වන්නේ කුමක්ද?
අට්ටාලමාට්ටුව